# Изпит по "Основи на програмирането"

## Задача 5. Разпродажба на екскурзии

Туристическа фирма разпродава финални екскурзионни пакети за края на годината. Напишете програма, която да изчислява, печалбата от разпродажбата и дали са продадени всички пакети или не, като знаете първоначалния **брой екскурзии и техните цени**. **Фирмата предлага два вида екскурзии – море ("sea") на цена 680 лева и планина ("mountain") на цена 499 лева. При избор на даден пакет, към общата сума се добавя съответната цена. При избор на пакет, който вече не е наличен (броят му е равен на 0), не трябва да се добавя към общата цена.**

### Вход:

От конзолата първоначално се четат **2 реда**:

1. **Брой екскурзии за море – цяло число в интервала [1… 500]**
2. **Брой екскурзии за планина – цяло число в интервала [1… 500]**

След това **се чете по един ред до получаване на команда "Stop" или докато фирмата не продаде всички пакети:**

* **Име на пакет – текст с възможности "**sea**" или "**mountain**"**

### Изход:

На конзолата се отпечатват **1 или**  **2 реда, според случая**:

* Ако фирмата е успяла да продаде всички пакети:  
  " **Good job! Everything is sold.**"

Винаги се отпечатва:

"**Profit: {печалба от продажбите} leva.**"

### Примерен вход и изход:

|  |  |  |
| --- | --- | --- |
| **Вход** | **Изход** | **Обяснения** |
| 2  2  sea  mountain  sea  sea  mountain | Good job! Everything is sold.  Profit: 2358 leva. | Агенцията предлага 2 пакета за море и 2 за планина.   * Първият продаден пакет е за море.   Към печалбата се добавя 680 лв.  Намаляваме броя на пакетите за море с 1.   * Вторият продаден пакет е за планина.   Към печалбата се добавя 499 лв.  Намаляваме броя на пакетите за планина с 1.   * Третият пакет е за море.   Добавяме още 680 лв.  Няма повече екскурзии до море.   * Четвъртият пакет отново е за море, но тъй като няма повече такива пакети, командата се игнорира. * Петият пакет е за планина.   Добавяме към печалбата 499 лв.  Пакетите за море са 0, както и тези за планина => програмата приключва.  Печалба: 680 + 499 + 680 + 499 = 2358лв. |
| 6  3  sea  mountain  mountain  mountain  sea  Stop | Profit: 2857 leva. | Агенцията предлага 6 пакета за море и 3 за планина.   * Първият продаден пакет е за море.   Към печалбата се добавя 680 лв.  Намаляваме броят на пакетите за море с 1.   * Вторият продаден пакет е за планина.   Към печалбата се добавя 499 лв.  Намаляваме броят на пакетите за планина с 1.   * Третият продаден пакет е за планина.   Към печалбата се добавя 499 лв.  Намаляваме броят на пакетите за планина с 1.   * Четвъртия продаден пакет е за планина.   Към печалбата се добавя 499 лв.  Намаляваме броят на пакетите за планина с 1.  Няма повече пакети за планина.   * Петият продаден пакет е за море.   Към печалбата се добавя 680 лв.  Намаляваме броят на пакетите за море с 1.  Получаваме команда Stop, продажбата на екскурзии приключва.  Крайна печалба: 2857лв. |